ย้อนไปเดือนเมษา ประจำเดือนมาวันที่ 8-11 เดือน พค มา 18-20 ประจำเดือนมาค่อนข้างน้อย วันที่ 3 มิย มีเพศสัมพันธ์ แบบใส่ถุงยาง จนตอนนี้วันที่ 3 ก.ค ดูจากอินเทอร์เน็ตก็ไม่มีอาการเหมือนคนท้องใดๆ แต่ประจำเดือนยังไม่มา จะมีโอกาสท้องมั้ยคะ (ประจำเดือนมาเฉลี่ย 4 วัน )
สวัสดีค่ะ หากประจำเดือนมา 8-11 เม.ย. และมาอีกครั้งในวันที่ 18-20 พ.ค. ก็ถือว่าเป็นประจำเดือนที่ปกติดี ส่วนการมีเพศสัมพันธ์ในวันที่ 3 มิ.ย. หากได้ใช้ถุงยางอนามัย ก็จะมีโอกาสตั้งครรภ์ได้ประมาณ 2%-18% ดังนั้น หากหลังจากนั้น ประจำเดือนยังไม่มา แนะนำควรลองตรวจหาการตั้งครรภ์ดูก่อนค่ะ หากตรวจไม่พบ การที่ประจำเดือนไม่มา ก็อาจเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น แนะนำควรรอประจำเดือนไปอีกซักระยะก่อน หากไม่มานานเกิน 3 เดือน จึงควรไปพบแพทย์เพื่อหาสาเหตุอื่นๆ เช่น การทำงานผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ มีพังผืดในมดลูก เป็นต้น